section_heading: O seriji
paragraph_text: Serija je ukinuta na kraju svoje treće sezone, no imala je veliki utjecaj na fanove i sam žanr znanstvene fantastike što joj je uskoro donijelo kultni status. Kao posljedica toga, franšiza je oživljena 1979. kada je snimljen prvi igrani film. Od tada je snimljeno još deset filmova, a serija je inkarnirana na malim ekranima u obliku novih serijala (Zvjezdane staze: Nova generacija, Zvjezdane staze: Duboki svemir 9, Zvjezdane staze: Voyager i Zvjezdane staze: Enterprise).